**«Мектепке дейінгі педагогика» пәні бойынша**

**магистратураға түсуге арналған кешенді тестілеудің**

**ТЕСТ СПЕЦИФИКАЦИЯСЫ**

**( 2024 жылдан бастап күшіне енеді)**

1. **Құрастырылу мақсаты:** Қазақстан Республикасы жоғары оқу орнынан кейінгі білім беру бағдарламасын меңгеруге кәсіби дайындығын анықтайды.
2. **Міндеті**:

**М002 – «Мектепке дейінгі оқыту және тәрбиелеу»** білім беру бағдарламасы бойынша түсушілердің білім деңгейін анықтау.

**3. Тест мазмұны мен жоспары:** Тестке «Мектепке дейінгі педагогика» пәні бойынша оқу материалдары енгізілген. Тапсырмалар қазақ тілінде ұсынылған.

|  |  |  |  |
| --- | --- | --- | --- |
| **№** | **Тақырыптың мазмұны** | **Тапсыр****малар саны** | **Қиындық деңгейі** |
| 1 | **Мектепке дейінгі тәрбиелеу мен оқытудың жүйесі.** Қазақстан Республикасы мектепке дейінгі білім беру жүйесі. Мектепке дейінгі педагогиканың пайда болуы және даму кезеңдері. Мектепке дейінгі педагогиканың басқа ғылымдармен байланысы. Мектепке дейінгі білім беруді дамытуындағы әлемдік тәжірибе. Қазақстандағы мектепке дейінгі тәрбие мен оқытудың даму және қалыптасу кезеңдері.  | 3 | (A) –1(B) – 1(C) – 1 |
| 2 | **Бала - зерттеу объектісі және тәрбиелеу субъектісі.** Балалық шақ туралы түсінік, мектепке дейінгі кезеңнің маңызы, бірегейлігі. Бала дамуындағы факторлар. Іс-әрекеттің субъекті ретінде бала дамуының негізгі бағыттары. Бала және әлеумет. Балалардың әлеуметтік дағдыларын қалыптастыру. Бала құқығын қорғау. Педагогтің кәсіби стандарты. Мектепке дейінгі ұйым педагогінің тұлғалық сапалары және кәсіби құзыреттілігі. Ғылыми-педагогикалық зерттеу әдістері.  | 3 | (A) – 1(B) – 1(C) – 1 |
| 3 | **Мектепке дейінгі білім беруді қамтамасыз ететін нормативтік-құқықтық құжаттар**Мектепке дейінгі тәрбиелеу мен оқытуды дамыту моделі. Мектепке дейінгі тәрбие мен оқытудың мемлекеттік жалпыға міндетті білім беру стандарты. Мектепке дейiнгi ұйымдар қызметiнiң үлгілік қағидалары (ҚР ОАМ 31.08.2022 ж. №385 бұйрығы), Мектепке дейінгі ұйымдағы мектепалды топқа/ мектептегі (лицейдегі, гимназиядағы) мектепалды сыныпқа арналған мектепке дейінгі тәрбие мен оқытудың үлгілік оқу жоспары (5 жастағы балалар) (ҚР ОАМ 09.09.2022 жылғы № 394 бұйрығы), Мектепке дейінгі тәрбие мен оқытудың үлгілік оқу бағдарламасы. | 2 | (B) – 1(C) – 1 |
| 4 | **Ерте жастағы балалардың дамуы және тәрбиесі.** Қазіргі ғылым перенаталды онтогенез туралы. Ерте жастағы кезеңнің өзіндік ерекшеліктері. Ерте жастағы балалардың дене және психикалық даму ерекшеліктері. Бала дамуындағы ересектердің жетекші рөлі. Мектеп жасына дейінгі балаларды ерте жастан дамыту. Ерте жас балаларға білім берудің мазмұны. Ерте жас кезеңдері. Бір жастағы балалардың даму сипаттамасы. Екі жастағы балалардың даму сипаттамасы. Үш жастағы балалардың даму сипаттамасы. Ерте жастағы балалардың мектепке дейінгі ұйымдарға бейімделуі. | 4 | (A) –1(B) – 1(C) – 2 |
| 5 | **Мектеп жасына дейінгі балаларды тәрбиелеу мазмұны және әдістемесі.** Мектеп жасына дейінгі балалардың дене дамуы және тәрбиесі. Балалардың қауіпсіздігі. Мектеп жасына дейінгі балалардың адамгершілік тәрбиесі. Баланың әлеуметтік-эмоционалды дамуы. Мектеп жасына дейінгі балалардың ақыл-ой тәрбиесі. Сенсорлық тәрбие. Мектеп жасына дейінгі балалардың еңбек және экономикалық тәрбиесі. Мектепке дейінгі ұйымдағы эстетикалық тәрбие. Мектеп жасына дейінгі балалардың экологиялық тәрбиесі. | 5 | (A) – 1 (B) – 2(C) – 2 |
| 6 | **Мектеп жасына дейінгі балаларды оқыту.** Мектепке дейінгі дидактика. Оқыту үдерісінің мазмұны, дидактикалық ұстанымдары, түрлері, әдістері, тәсілдері. Мектеп жасына дейінгі балалардың танымдық іс-әрекетін ұйымдастыру. Мектеп жасына дейінгі балаларды тәрбиелеу мен оқытудың инновациялық технологиялары. Мектепке дейінгі ұйымда инклюзивті білім беру.  | 3 | (А) – 1(В) – 1 (С) – 1 |
| 7 | **Ойын - мектеп жасына дейінгі балалардың жетекші іс-әрекеті.** Ойын - мектеп жасына дейінгі балалардың жетекші іс-әрекеті.Ойының жіктелуі (ережелі ойындар, шығармашылық ойындар), ойын түрлерінің қызметі, құрылымы. Мектепке дейінгі балалар ойын генезисі. Ойынның психологиялық-педагогикалық аспектісі: бала өз ойын әрекетінің субъектісі, ойынның тұлғалық-дамытушы әлеуеті. Ойын және балалар бірлестігі. Мектеп жасына дейінгі балалардың ойын әрекетіндегі ойыншықтың орны. Ойыншықтардың жіктелуі. Әртүрлі жас топтарында ойыншықтарды іріктеуге қойылатын талаптар. Мектеп жасына дейінгі балалардың ойынына жетекшілік жасау. | 3 | (A) – 1(В) – 1(C) – 1 |
| 8 | **Мектепке дейінгі ұйымдағы заттық-дамытушы орта.**Білім беру ортасы, заттық-дамытушы орта туралы түсінік. Заттық-дамытушы ортаның қызметі, базалық компоненттері. Мектепке дейінгі ұйымдағы заттық-дамытушы ортаның мазмұнындағы ойын және ойын материалдары. Заттық-дамытушы ортаны құруға қойылатын талаптар. Заттық-дамытушы ортаны жоспарлау және модельдеу. Қауіпсіздік білім беру ортасы.  | 2 | (A) – 1(В) – 1 |
| 9 | **Мектепке дейінгі ұйымдағы тәрбиелеу-білім беру процесін ұйымдастыру.** Мектепке дейінгі ұйымдардағы тәрбиелеу-білім беру процесін әр баланың қызығушылықтарын, ерекшеліктері мен қажеттіліктерін ескере отырып ұйымдастыру.Тәрбиелеу-білім беру процесінде мектепке дейінгі ұйымдағы іс-шаралардан тұратын күн тәртібін (балаларды қабылдау, таңертеңгі жаттығу, тамақтану, серуендеу, күндізгі ұйқы, шынықтыру шаралары, балалардың үйге қайтуы) ұйымдастыру. Ұйымдастыратын түрлі балалар әрекетін (ойын, қимыл, танымдық, шығармашылық, зерттеу, еңбек, дербес) ұйымдастыру. Балалардың еркін ойындары мен дербес әрекеттері. Перспективалық жоспар. Циклограмма. | 1 | (B) –1 |
| 10 | **Мектепке дейінгі ұйым және мектеп.** Баланы мектепке даярлаудың өзекті мәселелері. Баланы мектепке дайындаудың ерекшеліктері. Мектепалды даярлық**.** Баланың мектепке дайындығының критерийлері: жеке-тұлғалық, зияткерлік, әлеуметтік-психологиялық дайындығы т.б. «Мектепке дейінгі ұйым - бастауыш мектеп» жүйесіндегі сабақтастық**.** | 2 | (A) – 1(B) – 1 |
| 11 | Мектепке дейінгі ұйымның отбасымен өзара ынтымақтастығы Отбасы тәрбиесінің негіздері. Отбасындағы бала тәрбиесі. Балаларды дамыту, тәрбиелеу мен оқыту процесіне ата-аналарды тарту бағыттары. Мектепке дейінгі ұйымдардың ата-аналармен жүргізілетін жұмыс түрлері.  | 2 | (A) – 1(B) – 1 |
|  | **Тестінің бір нұсқасындағы тапсырмалар саны** | **30** |

## 4. Тапсырма мазмұнының сипаттамасы: Мектепке дейінгі тәрбиелеу мен оқытудың жүйесі. Мектепке дейінгі педагогиканың негізгі мәселелері. Бала - зерттеу объектісі және тәрбиелеу субъектісі. Мектепке дейінгі білім беруді қамтамасыз ететін нормативтік-құқықтық құжаттар. Ерте жастағы балалардың дамуы және тәрбиесі. Мектеп жасына дейінгі балаларды тәрбиелеу мазмұны және әдістемесі. Мектеп жасына дейінгі балаларды оқыту. Ойын - мектеп жасына дейінгі балалардың жетекші іс-әрекеті. Мектепке дейінгі ұйымдағы заттық-дамытушы орта. Мектепке дейінгі ұйымдағы тәрбиелеу-білім беру процесін ұйымдастыру. Мектепке дейінгі ұйымның отбасымен өзара ынтымақтастығы. Мектепке дейінгі ұйым және отбасы.

**5.Тапсырмалар орындалуының орташа уақыты:**

Бір тапсырманы орындау уақыты – 2 минут
Тест орындалуыныңжалпыуақыты – 60 минут

**6. Тестiнiң бiр нұсқасындағы тапсырмалар саны:**

Тестінің бір нұсқасында – 30 тапсырма.

Қиындық деңгейі бойынша тест тапсырмаларының бөлінуі:

* жеңіл (A) – 9 тапсырма (30%);
* орташа (B) – 12 тапсырма (40%);
* қиын (C) – 9 тапсырма (30%).

**7. Тапсырма формасы:**

Тест тапсырмалары жабық формада беріледі. Ұсынылған бес жауап нұсқасынан бір жауапты таңдау керек.

**8. Тапсырманың орындалуын бағалау:**

Дұрыс орындалған әр тапсырма үшін студентке 1 балл береді, одан басқа жағдайда - 0 балл беріледі.

**9. Ұсынылған әдебиеттер тізімі**

1. «Білім берудің барлық деңгейінің мемлекеттік жалпыға міндетті білім беру стандарттарын бекіту туралы» Қазақстан Республикасы Үкіметінің Қазақстан Республикасы Оқу-ағарту министрінің 2022 жылғы 3тамыздағы № 348 бұйрығы. Қазақстан Республикасының Әділет министрлігінде 2022 жылғы 5 тамызда № 29031.
2. Мектепке дейінгі тәрбие мен оқытудың үлгілік оқу жоспары. ҚР Оқу-ағарту министрінің 09.09.2022 жылғы №394 бұйрығы.
3. Мектепке дейінгі тәрбие мен оқытудың үлгілік оқу бағдарламасы. ҚР Оқу-ағарту министрінің 14.10.2022жылғы №422 бұйрығы.
4. Мектепке дейінгі тәрбиелеу мен оқытуды дамыту моделі. Қазақстан Республикасы Үкіметінің 2021 жылғы 15 наурызындағы №137 қаулысы
5. Жұмабекова Ф.Н. Мектепке дейінгі педагогика [Электрондық ресурс]: Оқу құралы / 2 - басылым.-Астана: Фолиант баспасы, 2012 ж.- 336 б.
6. Андабекова С. Мектепке дейінгі педагогика. – Алматы, 2012.
7. Жиенбаева С.Н., Бекмағанбетова Р.К., Сыздықбаева А.Ж., Бөлшекбаева Ә.С. Мектепке дейінгі педагогика. 2-ші басылым, қайта өңделген және толықтырылған: Оқу құралы. – Алматы: Абай атындағы ҚазҰПУ: «Ұлағат» баспасы, 2018.
8. Козлова С. А. Мектепке дейінгі педагогика: орта кәсіптік білім беру мекемелерінің студенттеріне арналған оқу құралы / С.А.Козлова, Т.А. Куликова. — 15-басылым, өңделген және толықтырылған. — М. : «Академия» баспа орталығы, 2015. — 432 б
9. Мухамеджанова У.Ж., Жубандыкова А.М. Мектеп жасына дейінгі балалардың дене тәрбиесі теориясы және әдістемесі:Оқу құралы. – Алматы, 2018.